DEBAT: Ældre Sagens sommerudflugt var en dejlig oplevelse
Mona og Lisbeth og de andre deltager i Ældre Sagens sommerudflugt havde en skøn dag ved Egeskov Slot. Foto: Privat
Af Mona Andersen, Opnæsgård 7, og Lisbeth Albrektsen, Opnæsgård 19, Ældre Sagen i Hørsholm:
I dejligt lunt sommervejr den 29. juli kl. 7.15 steg morgenduelige medlemmer af Ældre Sagen i Hørsholm på bussen ved Trommen for at køre til Egeskov Slot på sydfyn.
Egeskov Slot, som er opført i 1554, er en af Europas bedst bevarede vandborge. Slottet er stadig bolig for grevefamilien Ahlefeldt. Under besøget var der adgang til slottet, slotshaven og veteranbilmuseet på egen hånd.
Ved 16-tiden var alle igen samlet, og turen gik tilbage til Hørsholm. Det er første gang at Ældre Sagen i Hørsholm arrangerer en sommerudflugt, men med så vellykket en tur, må en gentagelse da overvejes.
Publiceret 05 August 2019 08:28